18/03/2011 | Administración LocalMunicipal
Melide
Provisión dunha praza de técnico/a superior da Administración Especial, denominación: técnico de normalización lingüística para o Concello de Melide por promoción interna polo sistema de concurso oposición (do grupo A2 ao A1)

Por acordo da Xunta de Goberno Local de data 10 de marzo de 2011 aprobáronse as Bases da convocatoria para a PROVISIÓN DUNHA PRAZA DE TÉCNICO/A SUPERIOR DA ADMINISTRACIÓN ESPECIAL, DENOMINACIÓN: TÉCNICO DE NORMALIZACIÓN LINGÜÍSTICA PARA O CONCELLO DE MELIDE POR PROMOCIÓN INTERNA POLO SISTEMA DE CONCURSO OPOSICIÓN (DO GRUPO A2 AO A1), que se achegan a continuación: É obxecto das presentes bases a provisión en propiedade dunha praza de TÉCNICO SUPERIOR DE NORMALIZACIÓN LINGÜÍTÍCA POR PROMOCIÓN INTERNA mediante o sistema de CONCURSO - OPOSICIÓN. A citada praza inclúese na Oferta de Emprego Público correspondente ao ano 2009, aprobada pola Xunta de Goberno Local do día 12 de maio de 2010 é publicada o 27/05/2010 no BOP nº 98 coas seguintes características: — Grupo segundo artigo 76 e Disposición transitoria terceira da Lei 7/2007, do 12 de abril: A, subgrupo A1. — Clasificación: escala de Administración ESPECIAL, subescala: TÉCNICO SUPERIOR — Denominación: TÉCNICO DE NORMALIZACIÓN LINGÜÍSTÍCA — Número de vacantes: 1 Para formar parte nas probas de selección, será necesario: a) Ser funcionario de carreira do Concello de Melide pertencendo á escala de Administración especial, subescala: técnica de grao medio e grupo de Clasificación «A2», do artigoo 76 da Lei 7/2007, do 12 de abril, do Estatuto básico do empregado público. b) Ter unha antigüidade de, polo menos, dous anos na escala de Administración especial, subescala técnica medio grupo A subgrupo 2, o día da finalización do prazo de presentación de solicitudes de participación, segundo o disposto no artigo 18.2 da Lei 7/2007, do 12 de abril, do Estatuto básico do empregado público, en relación co artigo 18 do EBEP e 76 do Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral del. c) Estar en posesión ou en condicións de obter á data de finalización do prazo de presentación de solicitudes, o título: Licenciado en Filoloxía Galega, Filoloxía Galego-Portuguesa ou Filoloxía Hispánica (Subsección Galego-Portugués). Os anteriores requirimentos deberán reunirse con referencia ao derradeiro día do prazo de presentación de solicitudes e será nulo o nomeamento como funcionario dos/as aspirantes que estean incursos en causas de incapacidade segundo a normativa vixente. As persoas que desexen tomar parte nas probas selectivas convocadas deberán facelo constar mediante unha instancia dirixida á Sra. alcaldesa-presidenta do Concello de Melide, de acordo co modelo que se facilitará no Concello e que figura como Anexo I das presentes Bases. A instancia conterá, polo menos, os datos persoais do solicitante co seu enderezo e a denominación da praza convocada á que opta, achegando:.- Unha fotocopia autenticada do documento nacional de identidade ou pasaporte ou a tarxeta acreditativa da súa identidade equivalente.- Fotocopia compulsada del título que permite o acceso ao grupo A1 (artigo 76 da Lei 7/2007, do 12 de abril, do Estatuto básico do empregado público).- Xustificante do pagamento de dereito de exame, que ascende á cantidade de 36,00 euros, e que deberá ingresarse na conta municipal n.º: 20910370573110000020. - Para a avaliación da fase de concurso, os/as aspirantes presentarán coa solicitude relación circunstanciada dos méritos que aleguen para a devandita fase, achegádolle os documentos acreditativos dos méritos alegados, en orixinais ou fotocopias validadas xa que non se tomarán en consideración nin serán valorados os que non queden debidamente acreditados en todos os seus extremos, no momento de presentación da instancia, agás nos casos dos servizos prestados neste Concello, que serán certificados polo/a secretario/a sempre que fosen alegados e cuantificados polos/as aspirantes nas solicitudes. Para ser admitido nas probas selectivas os aspirantes deberán manifestar nas súas solicitudes de participación que reúnen todas e cada unha das condicións exixidas na data en que remate o prazo de presentación. O prazo para presentar as solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado, mediante extracto, e trala publicación do texto íntegro das bases e a convocatoria no Boletín Oficial da Provincia e extracto no Diario Oficial de Galicia. A presentación de solicitudes poderá facerse ben no Rexistro Xeral do Concello de Melide, ben en calquera das formas establecidas no art.38.4 da Lei 30/92 do réxime xurídico das administracións públicas e do procedemento administrativo común; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de ser certificadas. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Finalizado o prazo dos vinte días naturais fixado para presentar as solicitudes, a Alcaldía ditará resolución, no prazo máximo dun mes, declarando aprobada a lista de admitidos e excluídos, especificando, de ser o caso, os motivos de exclusión. Os aspirantes excluídos disporán dun prazo de dez días hábiles para corrección, contados a partir do seguinte ao da publicación da resolución, para poder emendar, de ser o caso, o defecto que motivase a exclusión. No suposto de producirse reclamacións deberá ditarse unha nova resolución no prazo máximo de 30 días estimándoas ou desestimándoas coa publicación da lista definitiva no Boletín Oficial da Provincia e no taboleiro de anuncios municipal. Nesta resolución tamén se determinará a composición do tribunal e a data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación ás ditas datas. Contra a resolución da Alcaldía, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ao desta notificación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben un recurso contencioso-administrativo perante o Xulgado do Contencioso Administrativo da Coruña, segundo o artigo 46 da Lei 29/98, do 13 de xullo, reguladora da xurisdición contencioso-administrativa. O feito de figurar incluído/a na relación de admitidos/as non prexulga que se lles recoñeza aos interesados a posesión dos requisitos exixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas, conforme á cláusula décimo segunda. Os membros do tribunal cualificador do proceso selectivo serán designados pola Alcaldía-Presidencia mediante resolución que se publicará no Boletín Oficial da Provincia e no taboleiro de anuncios municipal nos termos sinalados na cláusula anterior. As modificacións sucesivas, de ser o caso, publicaranse no taboleiro de anuncios municipal. A composición do tribunal axustarase ao disposto no artigo 60 da Lei 7/2007, do 12 de abril, e no que non contradiga o citado precepto, ao disposto nos artigos 4 e) e f) do RD 896/1991, do 07 de xuño. O número de membros deberá de ser impar e non inferior a cinco e tenderase na medida do posible a que haxa paridade entre mulleres e homes, e deberán contar con titulación igual ou superior á exixida para o acceso ao posto de traballo. A pertenza ao tribunal de selección será sempre a título individual, non podendo ostentarse esta en representación ou por conta de ninguén. O tribunal cualificador quedará constituído da seguinte forma: – Presidente: un funcionario/a e suplente designados pola Alcaldía – Vogais: tres funcionarios/as e suplentes designados pola Alcaldía – Secretario: un funcionario/a e suplente designados pola Alcaldía. O tribunal ficará integrado ademais, en cada caso, cos respectivos suplentes, que daberán de ser designados simultaneamente aos titulares. Os membros do tribunal deberán absterse de intervir, comunicándolle á Alcaldía-Presidencia cando concorra neles algunha das circunstancias previstas no artigo 28 da Lei 30/1992, do 26 de novembro, de réxime xurídico das Administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. O tribunal non se poderá constituír, nin actuar sen presenza, cando menos, da metade dos seus membros, titulares ou suplentes indistintamente. En todo caso, requírese a asistencia do/a presidente/a e do/a secretario/a ou os que legalmente os substitúan. O tribunal poderá dispor a incorporación de asesores especialistas nas distintas probas, limitándose os devanditos asesores a prestar a súa colaboración nas súas especialidades técnicas, e terán voz pero non voto. As decisións adoptaranse por maioría de votos dos membros presentes, resolvendo en caso de empate o voto de calidade da presidencia do tribunal, en todo caso axustará as súas actuacións en todo momento ao disposto na Lei 30/1992 de réxime xurídico das administracións públicas e procedemento administrativo común e ás bases reguladoras desta convocatoria. Os membros do tribunal que asistan ás sesións percibirán as indemnizacións pola súa asistencia segundo a contía legalmente establecida, de acordo co RD 462/2002, do 24 de maio, de indemnizacións por razón do servizo. Utilizarase como proceso selectivo o concurso-oposición, e a fase de concurso será previa á de oposición e non terá carácter eliminatorio. En ningún caso a puntuación obtida na fase de concurso se poderá aplicar para superar os exercicios da fase de oposición. Á fase de concurso lle corresponderá unha porcentaxe máxima do 40 por cento da puntuación máxima total, incluída a da oposición. Os méritos da fase de concurso estarán orientados a avaliar a carreira profesional do candidato/a e as súas capacidades e aptitudes para cumprir coas funcións propias do corpo e escala de destino. A carreira profesional valorarase tendo en conta por un lado, a antigüidade do candidato no Concello, grao persoal consolidado e a formación até un máximo de 20 puntos: 1)- A antigüidade como funcionario de carreira ou laboral. O máximo neste apartado será de 13 puntos, e serán computábeis para estes efectos os servizos recoñecidos ao abeiro da Lei 70/1978 do 26 de decembro.- A antigüidade no Concello como funcionario de carreira ou laboral valorarase a razón de 0,50 puntos por ano ou fracción superior a seis meses.- A antigüidade noutras administracións públicas a razón de 0,05 puntos por ano ou fracción superior a seis meses.2)- Grao persoal consolidado: O máximo neste apartado será de 5 puntos a) igual ou até 3 puntos inferior ao nivel do posto: 5 puntos b) até 4 puntos inferior ao nivel do posto: 3 puntos Incluíranse aqueles cursos outorgados pola Administración pública ou homologados, que capaciten ao candidato para o desenvolvemento das funcións propias dos técnicos de organización, até un máximo de 2 puntos, segundo o seguinte baremo: - Máis de 100 horas: 0,75 puntos. - De 71 a 100 horas: 0,50 puntos. - De 41 a 70 horas: 0,35 puntos - De 15 a 40 horas: 0,20 puntos. Todos os méritos deberán acreditarse achegando xunto coa instancia os diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A acreditación dos servizos prestados efectuarase achegando xunto coa instancia, certificación orixinal expedida polo servizo competente do Concello ou Administración de que se trate, na que se conteña en todo caso o tempo de servizos prestados. Para o cómputo dos servizos prestados non se terán en conta as fraccións de tempo inferior a un mes. A cualificación desta fase deberá estar concluída antes da celebración da fase de oposición, facéndose público o seu resultado polo tribunal no taboleiro de anuncios da casa do Concello. A data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía-Presidencia mediante resolución, xuntamente coa aprobación da lista de admitidos e a composición do tribunal, que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal. A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección do persoal da Comunidade Autónoma de Galicia do 20 de marzo de 1991. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. En calquera momento o tribunal poderá requirir aos opositores para que acrediten a súa identidade. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que for a causa que lles impeda acudir, agás que a escusa sexa posíbel por ter amparo nun precepto legal, así como no suposto recollido no número seguinte. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos exixidos na respectiva convocatoria, logo da audiencia do interesado/a, deberá propoñerlle á Alcaldía a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición, o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. A relación de aprobados en cada exercicio deberá publicarse no taboleiro de anuncios, ou nos locais onde se celebrará a proba anterior polo menos con 12 horas de antelación ao comezo do novo exercicio, cando se trate do mesmo exercicio e con 24 horas de antelación cando se trate dun novo exercicio. Dende o momento en que remate un exercicio ou proba até que empece o seguinte deberá transcorrer un prazo mínimo de 72 horas e un máximo de 45 días naturais. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto no artigo 114.1 da Lei 30/1992, do 26 de novembro. Consistirá en resolver no tempo máximo de 4 horas dúas probas, un suposto teórico, desenvolvemento dun tema do temario, a escoller entre dous, e outro práctico relacionado coas funcións a desenvolver, tamén a escoller entre dous, determinados polo tribunal cualificador e relacionados coas materias comprendidas no Anexo II Para a realización do suposto práctico os/as aspirantes poden, en todo momento, facer uso de material ou manuais dos que acudan provistos e permita o tribunal. As dúas probas en conxunto valoraranse de 0 a 30 puntos. A puntuación mínima para aprobar será de 15 puntos. A cualificación final será a suma dos puntos obtidos na fase de concurso e na de oposición. Terminado o proceso selectivo, o tribunal proporá ao órgano convocante e fará pública a relación de aprobados no taboleiro de edictos, por orde decrecente de puntuación, cuxo número máximo deberá coincidir co de prazas convocadas. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, o órgano convocante ao amparo do disposto no artigo 61.8 da Lei 7/2007, do 12 de abril, do Estatuto básico do empregado público poderá substituílo polo seguinte en orde de puntuación da lista complementaria de reserva, segundo a orde de puntuación conseguido. O tribunal non poderá en ningún caso aprobar nin declarar que superou as probas selectivas un número superior de aspirantes ao das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle á Presidencia a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas en cada proceso selectivo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios até que o empate se resolva. De persistir o empate este resolverase por sorteo. A relación de aprobados, publicada no taboleiro de anuncios do Concello, conterá, se fose o caso, unha advertencia recordándolles aos aspirantes aprobados que deberán presentar a documentación sinalada nas bases para xustificar que cumpren os requisitos exixidos para acceder á praza convocada. Os aspirantes propostos achegarán, dentro do prazo de 20 días naturais, contados desde a publicación da relación de aprobados, os documentos acreditativos de capacidade e máis os requisitos exixidos na base cuarta da convocatoria. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións exixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario de carreira, nin tampouco se do exame da documentación se deducise que carece dalgúns requisitos. O aspirante aprobado que tivese a condición de funcionario público estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demais circunstancias que consten no seu expediente persoal, así como a xustificación dos requisitos específicos exixidos para o acceso. A relación definitiva de aprobados elevarase á Autoridade competente, que a publicará no Boletín Oficial da Provincia da Coruña. A resolución de nomeamento será adoptada pola Alcaldía a favor do aspirante proposto polo tribunal, no termo de un mes a contar desde a expiración do prazo dos 20 días naturais indicados anteriormente. O nomeamento deberá publicarse no Diario Oficial de Galicia e no Boletín Oficial do Estado, unha vez publicado o nomeamento de funcionario, este deberá tomar posesión ou incorporarse dentro do prazo de un mes en virtude do artigo 47.4 do Decreto lexislativo 1/2008, do 13 de marzo. A convocatoria e as súas bases poderán ser impugnadas polos interesados nos casos e forma previstos no artigo 52.1 da Lei 7/1985, do 02 de abril, e 209 e seguintes do RD 2568/1986, do 28 de novembro, en relación cos artigos 107 e seguintes da Lei 30/1992, do 30 de novembro. As resolucións e actos do tribunal poderán ser recorridos en alzada ante a alcaldesa/alcalde do Concello na forma prevista nos artigos 114 e 125 da citada Lei 30/1992. No non previsto nas bases será de aplicación a Lei 5/1997, do 22 de xullo, de Administración local de Galicia, o Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local, o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral do Estado e no que non estea reservado á lexislación do Estado será de aplicación o Decreto lexislativo 1/2008, do 13 de marzo, polo que se aproba o Texto refundido da Lei da función pública de Galicia. D./Dna., con data de nacemento., con DNI nº., e con domicilio en. (teléfono.), ante a Sra. alcaldesa- presidenta do Concello de Melide, comparece e di: a) Que coñece e acepta as Bases que van rexer o concurso-oposición por promoción interna, para a provisión dunha praza vacante de técnico de grao superior da escala de Administración especial denominada técnico de Normalización Lingüística, vacante no cadro de persoal de funcionarios do Concello de Melide. b) Que desexa ser admitido/a ás probas selectivas co obxecto de prover as citadas prazas. c) Que o/a solicitante reúne todos e cada un dos requisitos establecidos na convocatoria, comprometéndose a achegar no seu momento, se é o caso, a documentación exixida para o efecto. d) Que achega a seguinte documentación:.- Copia compulsada do DNI ou pasaporte.- Xustificante de ingresar a cantidade correspondente ós dereitos de exame.- Certificado acreditativo da antigüidade.- Documento acreditativo da titulación académica para a categoría á que opta.- Relación de méritos para a fase de concurso.- Documentos acreditativos dos méritos que se alegan debidamente compulsados: Por todo o exposto, Solicito que se teña por presentada esta solicitude e sexa admitido/a ás probas selectivas para a provisión con carácter definitivo dunha praza vacante de técnico de grao superior da escala de Administración especial denominada técnico de Normalización Lingüístico, vacante no cadro de persoal de funcionarios do Concello de Melide. Melide,. de. de 2010 Sra. alcaldesa-presidenta do Concello de Melide.1. A Constitución Española de 1978. Estrutura e contido. Principios xerais 2. Dereitos e deberes fundamentais dos españois 3. A división de poderes. A coroa e o poder xudicial 4. O Goberno e a Administración. Relación entre o Goberno e as Cortes Xerais. Principios de actuación da Administración pública 5. O modelo español de organización territorial: o Estado autonómico: natureza xurídica e principios. As formas de acceso. O proceso estatuínte: os estatutos de autonomía. A organización político-institucional das comunidades autónomas 6. O Estatuto de Autonomía de Galicia. Os dereitos lingüísticos dos cidadáns/ás galegos/as: a Administración pública como garantía. O Parlamento de Galicia 7. O concepto de Administración publica. Diferentes tipos de Administración: central, autonómica, local e institucional 8. O réxime local español. Principios constitucionais e regulación xurídica. O municipio: elementos, organización e competencias. A provincia: organización e competencias 9. O acto administrativo: concepto e clases. Motivación e notificación. Eficacia e validez dos actos 10. O procedemento administrativo. Suxeitos. Os interesados. Os recursos administrativos: clases. Singularidades do procedemento administrativo das entidades locais: tramitación de expedientes, os interesados, abstencións e recusacións. Os recursos administrativos e xurisdicionais contra os actos locais 11. Fases do procedemento administrativo. Especial atención ás formas de terminación do procedemento 12. O persoal ao servizo das entidades locais: clases e sistemas de selección. Situacións administrativas dos funcionarios. Dereitos e deberes. Retribucións. Sistema de seguridade social dos funcionarios locais 13. As facendas locais. Principios informadores, ingresos públicos: concepto e clases. O imposto. As ordenanzas fiscais 14. O presuposto local: concepto, principios e contido. O proceso de aprobación do presuposto local e o seu control. Principios xerais de execución do presuposto. Modificacións presupostarias. Liquidación do presuposto. O gasto público local: concepto e réxime legal 15. Condicións de traballo e saúde. Riscos laborais. Danos derivados do traballo. Análise e avaliación xeral dos riscos laborais. Plans de emerxencia e autoprotección 16. As licenzas urbanísticas na lexislación autonómica galega: natureza xurídica, actos suxeitos e non suxeitos. Réxime xurídico: organo competente, procedemento, relación con outros títulos administrativos e silencio administrativo positivo. Caducidade. Actos promovidos polas administracións públicas 17. A organización municipal. Órganos necesarios: o alcalde/alcaldesa. Tenentes de alcalde/alcaldesa, o Pleno e a Xunta de Goberno Local. Atribucións e delegacións 18. A comisión especial de contas. Os órganos complementarios: órganos de estudo, informe e seguimento (comisións informativas), consellos sectoriais e outros órganos. Os grupos políticos: composición, organización, financiamento e funcións 19. O sistema electoral local. Causas de inelixibilidade e incompatibilidade. Elección de concelleiros/as e alcaldes/alcaldesas. Elección de deputados provinciais e presidentes. Elección de conselleiros/as de cabildos e consellos insulares 20. A moción de censura e a cuestión de confianza no eido local. O recurso contencioso-electoral. O estatuto dos membros electivos das corporacións locais 21. Réxime de sesións e acordos dos órganos de goberno local. Actas, certificacións, comunicacións, notificacións e publicación de acordos. O rexistro de documentos 22. Os contratos das administracións locais. Especialidades en relación co réxime xeral da contratación das administracións públicas. As atribucións dos órganos das corporacións locais en materia de contratación 23. Os bens das entidades locais. Clases. Bens de dominio público. Bens comunais. Bens patrimoniais. Os montes veciñais en man común 24. A autonomía local na constitución. Especial referencia á doctrina da garantía institucional. Contido subxectivo, obxectivo e institucional da autonomía local na constitución e no dereito básico estatal. O sistema de atribución de competencias dos entes locais 25. A tutela xurídica da autonomía local. As vías de reacción contra actos e regulamentos. As vías de reacción fronte ás leis: a cuestión de inconstitucionalidade e os conflitos en defensa da autonomía local 26. Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desestimento e a renuncia. A caducidade 27. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas 28. As competencias das entidades locais en materia de protección do medio ambiente. O control de actividades. A licenza de actividades clasificadas 29. Réxime xurídico dos contratos das administracións públicas: contratos administrativos típicos, especiais e privados. Requisitos dos contratos. A administración contratante: entes incluídos e excluídos do ámbito da lei de contratos. O órgano de contratación. O contratista: capacidade, solvencia, prohibicións, clasificación 30. O portal dos concellos de Galicia: o eido local 31 A historia de Melide. O seu legado artístico.32.19. A lexislación lingüística. A Ordenanza de normalización lingüística do Concello de Melide 33.- Toponimia do Concello de Melide.34. Panorámica histórica de Galicia e a lingua galega 35. Os compoñentes prerromanos da lingua galega 36.-. O superestrato xermánico e árabe da lingua galega 37. A lingua na Idade Media. Os primeiros textos. O galego lingua da cultura.38 A situación lingüística de Galicia durante os séculos XVI, XVII e XVIII 39. Séculos XIX e XX. Cultivo, defensa e reivindicación do idioma galego 40. Os estudos de lingüística galega antes de 1965.41. Os estudos de lingüística galega depois de 1965.42. Situación sociolingüística de Galicia. Coñecementos, usos e actitudes.43 A planificación e dinamización. A experiencia normalizadora na Adminsitración 44. O xénero 45. O número 46. A acentuación 47. A comparación 48. O pronome persoal 49. O demostrativo 50. O artigo 51. Os pronomes indefinidos, exclamativos e interrogativos 52 O substantivo 53. O adxectivo 54 O verbo. As perífrases verbais 55. O adverbio 56. O relativo 57. Os cuantificadores e identificadores 58. Os numerais 59. O posesivo 60. Os sufixos e terminacións 61. A literatura galega. Historia. Períodos.62. A planificación e dinamización. A experiencia normalizadora na Administración local 63. A experiencia normalizadora na Administración local do Concello de Melide.64. Institucións, organismos e organizacións sociais galegas e melidás relacionadas coa normalización lingüística.65. O ensino non regulado da lingua galega. A súa situación actual. Os celga.66. A formación do estándar. Desviacións da norma. A norma: procesos de fixación.67. Os servizos de normalización lingüística. Definición. Funcións e tarefas.68. O status do técnico en normalización lingüística.69. A linguaxe administrativa. Concepto e características 70. A linguaxe administrativa. Visión diacrónica do galego administrativo no Concello de Melide 71. A linguaxe administrativa. A abreviación.72. Aspectos morfosintácticos da linguaxe administrativa 73. Aspectos ortográficos da linguaxe administrativa. Os signos gráficos e a puntuación. As abreviacións 74. Aspectos léxico-semánticos da linguaxe administrativa. Termos patrimoniais, cultismos e semicultismos. Préstamos. A formación das palabras 75. A linguaxe administrativa. Breve historia do galego administrativo.76. A linguaxe administrativa. O modelo castelán. A superación do modelo castelán 77. A linguaxe administrativa. Aspectos ortográficos. As maiúsculas e minúsculas 78 A linguaxe administrativa. Formas verbais e oracionais 79. A linguaxe adminsitrativa. A frase. As fórmulas 80. A linguaxe administrativa. Os aspectos da redacción administrativa 81. A linguaxe administrativa. O uso non sexista 82. A linguaxe administrativa. Concepto e características.83. A linguaxe administrativa. Os aspectos morfosintáctico 84. A linguaxe administrativa. Os préstamos léxico-semánticos 85. A linguaxe administrativa. As intereferencias semánticas 86. As políticas lingüísticas na Administración local de Galicia. O galego como lingua oficial da Administración local galega 87. O status legal dos servizos de normalización lingüística 88. Perspectiva histórica da normalización lingüística desenvolvida en Galicia: planificación e dinamización 89.- Introdución á comunicación. A comunicación humana: a linguaxe como medio de comunicación. Tipos de comunicación: oral e telefónica. Atención ao público: acollida e información ao administrado. Os servicios de información administrativa.90. Windows. Tratamento de texto: Word, Word Pro. Internet. O correo electrónico. Melide, 11 de marzo de 2011 A alcadesa Isai Sesen Trian